จาเซน โซโล - วิกิพีเดีย

# จาเซน โซโล

### จากวิกิพีเดีย สารานุกรมเสรี

ตัวละคร สตาร์ วอร์ส
จาเซน โซโล
จาเซนในช่วงวิกฤติการณ์ดาร์คเนสท์
ตำแหน่ง | อาจารย์เจได
บ้านเกิด | คอรัสซานท์
เผ่าพันธุ์ | มนุษย์
เพศ | ชาย
ส่วนสูง | 1.79 เมตร
สังกัด | เจได, ซิธ, สาธารณรัฐใหม่, สหพันธ์กาแลกติก
นักแสดง | ไม่มี
หมวดหมู่ ตัวละครในสตาร์ วอร์ส

  "ตลอดเวลาที่เขาตั้งคำถามกับตัวเองถึงเป้าหมายของตนในฐานะเจได และรวมไปถึงความหมายของพลัง ฉันนึกไม่ออกว่าจะมีโชคชะตาที่รอคอยเขาอยู่สักอันไหมที่เขาจะไม่ตั้งคำถามถึง ชะตาลิขิตอันพิเศษอาจไม่เป็นเรื่องหฤหรรษ์หรือแบกรับได้ง่ายดายเสมอไป พ่อของฉันก็มีชะตาลิขิตอันพิเศษ แล้วดูสิว่าเขาเป็นอย่างไร"
  ―ลุค สกายวอล์คเกอร์

จาเซน โซโล เป็นตัวละครในจักรวาลขยายของเรื่องแต่งชุดสตาร์ วอร์ส มีบทบาทเป็นตัวละครหลักในนิยายหลายเล่ม ส่วนใหญ่เป็นนิยายในชุด Jedi Academy

เขาเป็นบุตรชายของฮัน โซโล และเลอา ออร์กานา โซโล เป็นน้องชายฝาแฝดของไจนา และพี่ชายของอนาคิน ลุค สกายวอล์คเกอร์ ผู้เป็นลุงของจาเซน สัมผัสถึงพลังที่สถิตแรงกล้าในตัวของเขาและพี่สาวฝาแฝดได้ตั้งแต่ก่อนที่ทั้งสองจะถือกำเนิด ด้วยว่าทั้งสองถูกเชื่อมกันด้วยพันธะอันมิอาจแยก ต่อมาเขาได้กลายเป็นผู้ฝึกสอนของเบน สกายวอล์คเกอร์ ผู้เป็นลูกพี่ลูกของเขา และได้เป็นบิดาของทารกหญิง อัลลานา หลังจากสมรสกับเทเนล คา

จาเซนได้แสดงอำนาจของพลังที่แฝงเร้นอยู่ในตัวตั้งแต่ยังเป็นทารก เมื่อเขาได้ช่วยลุงของเขาพร้อมศิษย์ในการปราบวิญญาณของเอกซาร์ คุน ลงเป็นผลสำเร็จ เขาเริ่มการฝึกฝนเป็นเจไดอย่างเป็นทางการในไม่กี่ปีต่อมาบนเจไดพราเซียมของลุคบนดวงจันทร์ยาวิน 4 และแสดงพรสวรรค์ในฐานะของนักเรียนที่เก่งกาจที่สุดคนหนึ่งด้วยการเข้าร่วมการผจญภัยกับโลวแบคคา, เทเนล คา และไจนานับครั้งไม่ถ้วน ภายหลังในช่วงสงครามยูซาน วอง เขาเริ่มมีมุมมองต่อพลังที่แตกต่างจากวิถีดั้งเดิม แม้จะเป็นอัศวินเจไดที่เก่งกาจที่สุดคนหนึ่งในนิกายเจไดใหม่ก็ตาม

หลังจากถูกพวกยูซาน วองจับตัวไป เขาก็เริ่มคบค้าสมาคมกับเวอร์เกียร์ ผู้ซึ่งได้เปลี่ยนวิธีคิดของเขาไปเป็นอย่างมาก จาเซนเป็นผู้ที่หนักแน่นในคำพูดและการกระทำอยู่เสมอ และมักสร้างความสัมพันธ์ลึกซึ้งกับทั้งมนุษย์และสัตว์ โดยได้พัฒนาความผูกพันและสัมผัสในพลังธรรมชาติและพลังชีวิตตั้งแต่ครั้งยังเด็ก อย่างไรก็ดี ความผูกพันกับสิ่งมีชีวิตนี้ก็ถูกทำลายย่อยยับหลังจากที่เขาพบกับเวอร์เกียร์ ในปีที่ 40 หลังยุทธการยาวิน จาเซนก็พลัดเข้าสู่ด้านมืด เห็นได้จากการทรมานและเข่นฆ่าผู้ต้องสงสัยว่าเป็นผู้ทรยศโดยไม่รู้สึกผิดบาป ต่อมาในปีที่ 40 หลังยุทธการยาวิน เขาเข้าเป็นผู้ฝึกแห่งซิธของลูมิยาโดยปกปิดเป็นความลับ

## [แก้] แหล่งข้อมูลอื่น

- Jacen Solo ใน Star Wars Databank
- Jacen Solo ใน Wookieepedia: The Star Wars Wiki

S W | จาเซน โซโล เป็นบทความเกี่ยวกับ สตาร์ วอร์ส ที่ยังไม่สมบูรณ์ ต้องการตรวจสอบ เพิ่มเนื้อหา หรือเพิ่มแหล่งอ้างอิง คุณสามารถช่วยเพิ่มเติมหรือแก้ไข เพื่อให้สมบูรณ์มากขึ้น ข้อมูลเกี่ยวกับ จาเซน โซโล ในภาษาอื่น อาจสามารถหาอ่านได้จากเมนู ภาษาอื่น ด้านซ้ายมือ

ดึงข้อมูลจาก "http://th.wikipedia.org../../../%E0%B8%88/%E0%B8%B2/%E0%B9%80/%E0%B8%88%E0%B8%B2%E0%B9%80%E0%B8%8B%E0%B8%99_%E0%B9%82%E0%B8%8B%E0%B9%82%E0%B8%A5.html".

หมวดหมู่: บทความเกี่ยวกับ สตาร์ วอร์ส ที่ยังไม่สมบูรณ์ | สตาร์ วอร์ส | อัศวินเจได | ตัวละครในสตาร์ วอร์ส

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- English
- Français
- Italiano
- 日本語
- Polski
- Português